तिवारी ने कहा है कि ब्रजेश ठाकुर मुजफ्फरपुर से हिंदी, अंग्रेज़ी और उर्दू का अख़बार भी निकालते थे. नीतीश कुमार से अपने रिश्तों की बदौलत ठाकुर के अखबारों को जमकर सरकारी विज्ञापन मिलता रहा है. इसकी जांच की जाए तो ब्रजेश ठाकुर और नीतीश कुमार के बीच रिश्ते की गहराई को प्रमाणित किया जा सकता है. उन्होंने कहा है कि हम उम्मीद करते हैं कि सीबीआई इस दिशा में कार्रवाई करने पर विचार करेगी.